Ben Bernanke

Ben Shalom Bernanke (født 13. desember 1953 i Augusta i Georgia i USA) er en amerikansk økonom som fra februar 2006 til februar 2014 var USAs sentralbanksjef. Han ble i 2022 tildelt Sveriges Riksbanks pris i økonomisk vitenskap til minne om Alfred Nobel. 

Liv og virke
 Bakgrunn
Ben Bernankes far het Philip og var farmasøyt og deltidsmanager ved et teater, mens hans mor Edna var lærerinne. Familien var jødisk og gikk regelmessig til en synagoge kalt Ohav Shalom i deres hjemsted Dillon i Sør-Carolina. Bestefaren Jonas Bernanke innvandret til USA fra Østerrike-Ungarn. Besteforeldrene Harold og Marcia Friedman på morssiden innvandret fra Litauen.Collins, S. (2019). The Newish Jewish Encyclopedia: From Abraham to Zabar's and Everything in Between. Hachette.

Bernanke har universitetsutdannelse ved Harvard University og ph.d. (1979) fra Massachusetts Institute of Technology. Heretter han har undervist ved blant annet Stanford University og London School of Economics samt vært professor ved Princeton University.

Karriere
Han har fra august 2002 til juni 2005 vært sentralstyremedlem i Federal Reserve, og ble deretter økonomisk rådgiver for Det hvite hus.

Den 24. oktober 2005 nominerte president George W. Bush Bernanke til å etterfølge Alan Greenspan som USAs sentralbanksjef. Bernanke ble innsatt i stillingen 1. februar 2006 etter at USAs senat godkjente Bushs nominasjon ved en avstemning den 31. januar 2006.

Som forsker har Bernanke skrevet mye om Den store depresjonen på 1930-tallet. Blant hans konklusjoner er at deflasjonen og finanskrisen kan forklare mye av grunnen til at den økonomiske krisen den gang ble så dyp.

Etter sin tilbaketreden som sentralbankdirektør er Bernanke blitt tilknyttet den amerikanske tenketank Brookings Institute som medarbeider med tittelen "Distinguished Fellow in Residence".Federal Reserve Chairman Ben Bernanke to Join Economic Studies at Brookings. Brookings Institute's hjemmeside. Hentet 4. februar 2014. I mars 2015 startet han i denne egenskap en offentlig blogg for fremover fritt å kommentere økonomiske og finansielle forhold. Det første innlegg (utover en oppstartsmeddelelseInaugurating a new blog. Ben Bernankes blogg 30. mars 2015. Hentet 1. april 2015.) handlet om årsaker til det lave amerikanske rentenivå.Why are interest rates so low? Ben Bernankes blogg 30. mars 2015. Hentet 1. april 2015.

 Referanser 

 Eksterne lenker 



  Biografi fra Det hvite hus
  BBC-artikkel om nominasjonen

Kategori:Økonomer fra USA
Kategori:Embets- og tjenestemenn fra USA
Kategori:Sentralbanksjefer i USA
Kategori:Alumni fra Harvard University
Kategori:Alumni fra MIT
Kategori:Vitenskapelig ansatte ved London School of Economics
Kategori:Vitenskapelig ansatte ved Stanford University
Kategori:Professorer ved Princeton
Kategori:Sveriges Riksbanks pris i økonomisk vitenskap til minne om Alfred Nobel
Kategori:Personer fra Augusta i Georgia
Kategori:Personer fra Dillon County i Sør-Carolina